  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Быдӟым Атыкай оже но Япон оже пыриськем ветеран, отставкае потэм милициысь подполковник Шайхенур Мулин 23-тӥ куартолэзе 100 арес тырмонзэ пусйиз. Удмуртилэн тӧроез Александр Бречалов ветеранэз вордӥськем нуналэныз ӟечкылаз но Россилэн азьмуртэзлэсь Владимир Путинлэсь ӟечкылан открытказэ лыдӟиз. Со сярысь элькун тӧролэн но кивалтэтлэн пресс-службаез ивортӥз. « Уважаемый Шайхенур Шархмуллович, сердечно поздравляю Вас с юбилеем. На Вашу долю выпали тяжелые испытания Великой Отечественной, трудности и невзгоды послевоенного времени. Но Вы, весь наш народ выстояли, сберегли страну, сохранили веру в правое дело, в добро и справедливость. Желаю Вам бодрости духа и всего наилучшего » Росси азьмуртлэн Владимир Путинлэн ӟечкылан откраткаысьтыз сӥзёнъёсыз Шайхенур Мулинэз армие 1942-тӥ арын толшоре басьтӥзы, но фронтэ соку ик ӧз келялэ. Нырысь Новокузнецкысь пехота училищее лэзизы, бӧрысь Красноярск улосвылысь Ботогол карысь пулемётной дышетскон полке. Куинь толэзь ӵоже дышетскем бере егит ожчиосты Калининград фронтэ ыстӥзы. 1944-тӥ арын тулыспалэ Уйпал-Шундыӝужанпал фронтын Дно станциез мозмытон дыръя ожмаськонъёсын зол сӧсырмыны сюриз. Сое Горький улосвылысь Выкса каре эвакогоспитале келязы. Госпитальын куать толэзьлэсь кема эмъяськиз. Йӧнамез бере сое Горькийысь танковой училищее ыстӥзы, Дышетскемез бере вуоно танкистъёслы курсъёсты нуыны кельтӥзы. 1945-1946 аръёсы Япон оже пыриськиз. Бадӟым Хинганской гурезьёсты, Харбин, Тунляво, Мукден каръёсты танкеныз ортчиз. 1947-тӥ арын южтолэзе Горд Армиысь демобилизоваться кариськиз но Ижкаре берытскиз. Первомайской ёросысь партилэн комитетэз Шайхенур Шархмулловичез кунпуш ужъёсъя ёзтъёсын ужаны келязы. Омсын вылӥ образование басьтӥз. Ижкарысь милицилэн кар ёзэтаз, бӧрысь Ленин ёрослэн дежурной ёзэтаз уголовной розыскъя оперуполномоченный луыса ужаз. 1970-тӥ арын сое запасэ лэзизы, утиськонъя но спортъя ДОСААФ огазеяськонэ ужаны интыяськиз, отын нырысь ёрос кенешен, бӧрысь ветеранъёслэн кенешенызы кивалтӥз. Шайхенур Мулин Горд Кизили, 1 степенё «Отечественной войны» орденъёсын, «За отвагу», «За Победу над Германией», «За Победу над Японией», «За боевые заслуги», «За безупречную службу» медальёсын но мукет данъетъёсын пусъемын. Ветеран али но туж шаплы – мерлыко ужен выре, Удмуртиысь кунпуш ужъёсъя министерствоысь егит ужасъёсын, Ижкар школаосысь пиналъёсын пумиськылэ. Тегъёс: ветеранъёс БыдӟымАтыкайож юбилей АлександрБречалов Удмуртия  